**Zánka Község Önkormányzata Képviselő-testületének**

**4/2019. (III.29.) önkormányzati rendelete**

**az étkeztetés térítési díjainak megállapításáról**

Zánka Község Önkormányzata Képviselő-testülete az Alaptörvény 32. cikk (2) bekezdésében valamint a szociális igazgatásról és a szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján, a 92. § (1) bekezdés a) pontjában, és a (2) bekezdés f) pontjában, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (2) bekezdés e) pontjában, továbbá a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva a Zánka és Térsége Oktatási Intézményi Társulás társulási megállapodásában biztosított véleményezési jogkörében eljáró Balatonszepezd Község Önkormányzata és Monoszló Község Önkormányzata Képviselő-testülete véleményének kikérésével a következőket rendeli el:

**1. §**

(1) A szociális étkeztetésben részesülő ellátott az 1. melléklet szerinti térítési díjat köteles fizetni, a nyugdíj, és az egy főre jutó jövedelem alapján igény bevehető kedvezmények figyelembe vételével.

(2) A kedvezményes térítési díjat fizetők esetében a kedvezmény összegét az igénybe vevő lakhelye szerinti önkormányzat téríti meg.

**2. §**

(1) A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.

(2) A gyermek és felnőtt étkezés intézményi térítési díjainak mértékét a 2. melléklet tartalmazza.

(3) A térítési díjakat utólag, legkésőbb a tárgyhónapot követő hónap 15. napjáig kell megfizetni.

(4) A vendégétkezők az étkezést csak elvitellel vehetik igénybe, mely alól kivételt képeznek az önkormányzati intézmények dolgozói, valamint az iskolai dolgozók.

**3. §**

(1) Az önkormányzat az Egry József Középiskola és Kollégium diákjai étkeztetését az Erzsébet Üzemeltető Korlátolt Felelősségű Társaság Erzsébet Üdülőközpont és Tábor Zánka üzemeltetésében, vásárolt élelmezés útján látja el.

(2) Az Egry József Középiskola és Kollégiumi tanulók és iskolai dolgozók étkezési térítési díjainak mértékét a rendelet 3. melléklete tartalmazza.

**4. §**

(1) E rendelet 2019. május 1. napján lép hatályba.

(2) Hatályát veszti Zánka Község Önkormányzata Képviselő-testületének az étkeztetés térítési díjainak megállapításáról szóló 2/2017. (II.27.) önkormányzati rendelete.

Zánka, 2019. március 28.

|  |  |
| --- | --- |
| **Filep Miklós**polgármester | **dr. Rozgonyi Viktória**jegyző |

Kihirdetve: Zánka, 2019. március 29.

|  |  |
| --- | --- |
|  | **dr. Rozgonyi Viktória**jegyző |

*1. melléklet 4/2019. (III.29.) önkormányzati rendelethez*

**Szociális étkeztetésben részesülők térítési díja**

**2019. május 1-től**

1.1. Számítás

Nyersanyagnorma + 27 % ÁFA (362 Ft + 98 Ft) 460 Ft/nap

rezsiköltség + 27 % ÁFA (362 Ft + 98 Ft) 460 Ft/nap

**előállítási költség összesen: 920 Ft/nap**

állami támogatás 1 fő/napra kalkulált összege: 221 Ft/nap

1.2. Intézményi térítési díj:

 állami támogatással csökkentett önköltség: 699 Ft/nap

2. A kedvezmény megállapítása kategóriánként, az igénybe vevő jövedelme alapján történik.

|  |  |  |  |  |
| --- | --- | --- | --- | --- |
| **Öregségi nyugdíj minimum:** (28.500,-Ft) | **150 %-a alatt:****42.749,-Ft-ig****(Ft)** | **150-300 %-a között:****(42.750,-Ft-tól****85.500,-Ft-ig)****(Ft)** | **300-600 %-a között:****(85.500,-Ft-tól 171.000,-Ft-ig)****(Ft)** | **600 %-a fölött:****171.001-tól****(Ft)** |
| Az étkezés önköltség: | 920 | 920 | 920 | 920 |
| Az állami támogatás: | 221 | 221 | 221 | 221 |
| Helyi önkormányzati támogatás: | 329 | 249 | 149 | 49 |
| Fizetendő térítési díj %-a | 40,2 % | 48,9 % | 59,8 % | 70,6 % |
| **Fizetendő térítési díj összege** | **370** | **450** | **550** | **650** |

*2. melléklet 4/2019. (III.29.) önkormányzati rendelethez*

**A gyermekétkeztetés és a vendégétkeztetés intézményi díjai**

**2019. május 1-től**

|  |  |  |  |
| --- | --- | --- | --- |
| 1. **Megnevezés**
 | **Nyersanyag-norma****nettó** | **ÁFA****(27 %)** | **Térítendő érték****Ft/nap****(27 % ÁFA-val)** |
| **Bölcsődések napi négyszeri étkezése** | 362 Ft | 98 Ft | 460 Ft |
| **Óvodáskorúak napi háromszori étkezése** | 362 Ft | 98 Ft | 460 Ft |
| **Általános iskolások (napközis) napi háromszori étkezése** | 402 Ft | 108 Ft | 510 Ft |
| **Általános iskolások (menzás) napi egyszeri étkezése** | 260 Ft | 70 Ft | 330 Ft |
| **Saját dolgozók, engedélyezett vendégétkezők napi étkeztetése** | 362 Ft | 98 Ft | 600 Ft |
| **Vendégétkeztetés ebéd** | 362 Ft | 98 Ft | 920 Ft |

*3. melléklet 4/2019. (III.29.) önkormányzati rendelethez*

**Az Egry József Középiskola, Szakiskola, Gimnázium és Kollégiumban alkalmazandó térítési díjak**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **A** | **B** | **C** | **D** | **E** | **F** | **G** | **H** | **I** |
| **1** | **Megnevezés** | **Gyermek térítési nyersanyagdíj bruttó Ft/adag (27% ÁFÁ-val)** | **Gyermek térítési nyersanyagdíj nettó Ft/adag** | **Dologi rezsi étkezési díj bruttó Ft/adag (27% ÁFÁ-val)** | **Dologi rezsi étkezési díj nettó Ft/adag** | **Gyermek teljes térítési díj bruttó Ft/adag****(27% ÁFÁ-val)** | **Gyermek teljes térítési díj nettó Ft/adag** | **Iskolai dolgozók****teljes térítési díj bruttó Ft/adag****(27% ÁFÁ-val)** | **Iskolai dolgozók****teljes térítési díj nettó Ft/adag** |
| **2** | Reggeli, tízórai, ebéd, uzsonna, (négy étkezés) | 838 | 660 | 912 | 719 | 1750 | 1378 | 1750 | 1378 |
| **3** | Ebéd, uzsonna, vacsora (három étkezés) | 926 | 729 | 925 | 728 | 1850 | 1457 | 1850 | 1457 |
| **4** | Ebéd, uzsonna (két étkezés) | 492 | 388 | 508 | 400 | 1000 | 788 | 1000 | 788 |
| **5** | Reggeli, tízórai (két étkezés) | 367 | 289 | 383 | 302 | 750 | 591 | 750 | 591 |
| **6** | Reggeli, tízórai, ebéd, uzsonna, vacsora (öt étkezés) | 1302 | 1025 | 1299 | 1023 | 2600 | 2048 | 2600 | 2048 |
| **7** | Reggeli, tízórai, vacsora (három étkezés) | 800 | 630 | 800 | 630 | 1600 | 1260 | 1600 | 1260 |
| **8** | Vacsora (egy étkezés) | 431 | 339 | 420 | 331 | 850 | 670 | 850 | 670 |